Agroturizmi në SHBA
Ky segment i aktivitetit bujqësor ka vazhduar të rritet gjatë viteve
Fermat sot në Shtetet e Bashkuara nuk janë vetëm një biznes prodhues, por edhe një vend argëtimi. Shumë ferma janë të hapura për klientë që duan të mbledhin vetë fruta nga pemët, të shëtisin me karrocë me kalë mes fushave, të bëjnë gara nëpër labirintet e hapura mes arave me misër, apo të provojnë jetën e kaubojsave. Ky njihet si turizmi agrikulturor, i cili gjatë viteve është shndërruar në një sektor fitimprurës të bujqësisë amerikane. Nxënës shkollash vërtiten nëpër një labirint në mes të arës. Shpesh të çorientuar mes korridoreve pafund. Fëmijët kanë ardhur në Fermën Monpelier në komunën Prince George të Merilandid. thotë mësuesja Debbie Pierson. Mike Dunn e filloi këtë biznes në vitin 2008 vetëm me një labirint në arën e mistrit, një parcelë me kunguj dhe shëtitje me karrocë për vizitorët. Shumë shpejt, tregon ai, iu desh të zgjeronte aktivitetin për të përballuar kërkesën e lartë. Turizmi agrikulturor, apo agroturizmi është termi që përdoret për aktivitetin fermer të përqëndruar në tërheqjen e vizitorëve, përmes aktiviteteve që përfshijnë zgjedhjen sezonale të kungullit, pemës së vitit të ri, mbledhje frutash e perimesh dhe plot argëtime të tjera. Shifrat e fundit tregojnë se fermat që bëjnë agroturizëm në Shtetet e Bashkuara realizuan 700 milionë dollarë në 2012, një rritje prej 24% krahasuar me pesë vjet më parë. Sekretari i Bujqësisë për shtetin e Merilandit “Buddy” Hance thotë se megjithëse një sektor i vogël, agroturizmi është një faktor i rëndësishëm në ekonominë lokale: Komuna Loudoun në Virxhinia ka 40 kantina vere, shumë prej të cilave janë të hapura për vizitorë. Bill Hatch, pronar i Vreshtës Zephaniah, fton klientët të provojnë verërat në banesën e tij: Me shtimin e numrit të fermave që përfshihen në agroturizëm, po shtohen edhe aktivitetet që ofrohen. Malcolm Baldwin, pronar i Vreshtës dhe Fermës WeatherLea në Komunën Loudoun, filloi të organizojë dasma dhe të hapë dhoma për klientët që donin të kalonin disa ditë në fermë. Falë këtij aktiviteti, ai thotë se tani e përballon koston e fermës. Ekspertët parashikojnë që me rritjen e interesimit për fermat lokale, do të vazhdojë të rritet edhe agrobiznesi.